
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 3 


10 Ιανουάριου 1995 


Π ΕΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 


6. Εγγραφή των Οδοντιάτρων του Νομού Ευρυτανίας, 

στον Οδοντιατρικό Σύλλογο Φθιώτιδας . 1 

7. Ευεργετικός υπολογισμός ημερών εργααίος ή ουμ- 

μετοχής σε προγράμματα κατάρτισης - εκπαί¬ 
δευσης καταδίκων. 2 


8. Αξιολόγηση μαθητών του Δημοτικού Σχολείου ... 3 

ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ 

8. Έγκριση δαπάνης για την παράταση των συμβά¬ 
σεων ωρομίσθιου προσωπικού τίον Υπηρεσιών 
του Υπ. Εσωτερικών και των Νομαρχιακών Τα¬ 
μείων . 4 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

( 1 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. β 
Εγγραφή των Οδοντιάτρων του Νομού Ευρυτανίας, στον 
Οδοντιατρικό Σύλλογο Φθιώτιδας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόιμη: 

1. Τη διάταξη του άρθρου 2 παρ. 3 του Ν. 1026/1980 
«Περί Οδοντιατρικών Συλλόγων, της Ελληνικής Οδοντια¬ 
τρικής Ομοσπονδίας (Ε.Ο.Ο.) ως και λοιπών συναφών δια¬ 
τάξεων» (ΦΕΚ Α· 48/1980). 

2. Τη διάταξη του άρθρου 29Α του Νόμου 1558/1985 
«Κυβέρνηση και Κυβερνητικά όργανα» (ΦΕΚ Α' 137/ 
1985), η οποία προσετέθη με το άρθρο 27 του Ν. 
2081/92 (ΦΕΚ Α' 154/1992). 

3. Τη με αριθ. ΔΥ3α/οικ. 370/13.7.94 κοινή απόφαση 
του Πρωθυπουργού και του Υπουργού Υγείας, Πρόνοιας 
και Κοινωνικών Ασφαλίσεων για ανάθεση αρμοδιοτήτων 
στους Υφυπουργούς Υγείας, Πρόνοιας και Κοινωνικών 
Ασφαλίσεων Νικ. Φαρμάκη και Εμμ. Σκουλάκη, (ΦΕΚ Β' 
832/1994). 

4. Το γεγονός ότι ο αριθμός των οδοντιάτρων του Νομού 
Ευρυτανίας είναι μικρ^ και δεν επαρκεΙ για τη ουγκρό- 
τηση Οδοντιατρικού Συλλόγου. 

5. Το γεγονός ότι από τις διατάξεις του παρόντος Π.Δ/ 
τος δεν προκαλείται δαπάνη σε βάρος του Κρατικού 
Προϋπολογισμού. 


θ. Την 629/1994 γνωμοδότηση του Συμβουλίου της 
Επικράτειας μετά από πρόταση του Υφυπουργού Υγείας, 
Πρόνοιας και Κοινωνικών Ασφαλίσεων, αποφασίζουμε; 

Άρθρο μόνο 

Οι επαγγελματικώς εγκατεστημένοι Οδοντίατροι στο 
Νομό Ευρυτανίας μπορούν να αποτελούν μέλη του Οδο¬ 
ντιατρικού Συλλόγου Φθιώτιδας. 

Στον Υφυπουργό Υγείας, Πρόνοιας και Κοινωνικών 
Ασφαλίσεων ανάβουμε τη δημοσίευση και εκτέλεση 
του παρόντος διατάγματος. 

Αθήνα, 29 Δεκεμβρίου 1ΘΘ4 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΥΡνΠΟνΡΓΟΙ 

ντείΑΖ. ΠΡΟΙΚΙΜΣ ΚΜ ΚΟΜ Α»ΜΛ1ΪΕΟΝ 

ΝΝ(ΟΣ ΦΑΡΜΑΚΗΣ 

- ^ - 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 7 
Ευεργετικός υπολογισμός ημερών εργασίας ή συμμετο¬ 
χής σε προγράμματα κατάρτισης - εκπαίδευσης κατα¬ 
δίκων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παραγράφου 1 του άρθρου 25 του 
Ν. 2068/1952, όπως αντικαταστάθηκε με την παράγραφο 
2 του άρθρου 4 του Ν. 2207/1994 Α’ 65). 

2. Τις διατάξεις του άρθρου 2ΘΑ του Ν. 1558/1985, 
όπο)ς προσετέθη με το άρθρο 27 του Ν. 2081/1992 (Α’ 
154). 

3. Το γεγονός ότι από τις διατάξεις του παρόντος προ- 
καλεΐται επί πλέον δαπάνη από τη συμμετοχή κρατουμέ¬ 
νων σε προγράμματα κατάρτισης ή επαγγελματικής εκ¬ 
παίδευσης. Η ώπάνη αυτή ανέρχεται, κατά προσέγγιση 
για το έτος 1994, στα 400.000 δρχ. και θα καλυφθεί από 
το Λογαριασμό του Υπουργείου Δικαιοσύνης «Κεφάλαια 
Εργασίας Κρατουμένων». 





22 


ΕΦΗΜΕΡΙΣ ΤΗΣ ΚΥΒΕΡΝΗΣΕΟΣ (ΤΕΥΧΟΣ ΠΡΩΤΟ) 


4. Την 639/1994 γνωμοδ6τηση του Συμβουλίου της 
Επικρατεΐας, με πρόταση του Υπουργού της Δικαιοσύνης, 
αποφασίζουμε: 

Άρθρο μόνο 

Το μέτρο του ευεργετικού υπολογισμού ημερών εργα¬ 
σίας ή συμμετοχής σε προγράμματα κατάρτισης ή επαγ¬ 
γελματικής εκπαίδευσης όσων έχουν καταδικασθεΐ σε 
ποινή στερητική της ελευθερίας ανώτερη από έξι μήνες, 

' καθορίζεται ως ακολούθως: 

1) Κάθε ημέρα απασχόλησης υπολογίζεται ως δύο ημέ¬ 
ρες εκτιομένης ποινής στις περιπτώσεις; 

α) Αγροτικής ή κτηνοτροφικής εργασίας, πόσης φύ- 
σεως, η οποία εκτελεΐται σε Αγροτική Φυλακή ή σε Αγρο¬ 
τικό Σωφρονιστικό Κατάστημα Ανηλίκων. 

β) Τεχνικής εργασίας, πάσης φύσεως, η οποία εκτελεΐ- 
ται σε εργαστήριο ή συνεργείο, καθώς και πάσης φύσεως 
τεχνικής εργασίας η οποία πραγματοποιείται σε Αγροτική 
Φυλακή ή Αγροτικό Σωφρ/κό Κατάστημα Ανηλίκων. 

γ) Εργασίας η οποία εκτελεΐται σε υφαντουργείο ή ρα¬ 
φείο καθώς και συμμετοχής σε προγράμματα εκπαίδευ¬ 
σης ή κατάρτισης σε παραγωγικά εργαστήρια της Κλει¬ 
στής Κεντρικής Φυλακής Γυναικών Κορυδαλλού, 
δ) Εργασίας η οποία εκτελεΐται σε αρτοποιείο ή στρω- 
ματοηοιείο οποιοσδήποτε Φυλακής ή Σωφρονιστικού Κα¬ 
ταστήματος. 

ε) Εργασίας μάγειρα, για παρασκευή συσσιτίου των κρα¬ 
τουμένων σε οποιαδήποτε Φυλακή ή Σωφρονιστικό Κατά¬ 
στημα. 

στ) Εργασίας οικοδόμου η οποία εκτελεΐται σε οποιαδή¬ 
ποτε Φυλακή ή Σωφρονιστικό Κατάστημα. 

ζ) Συμμετοχής σε προγράμματα κατάρτισης ή επαγγελ¬ 
ματικής εκπαίδευσης οε παραγωγικές εργασίες οι οποίες 
πραγματοποιούνται σε οποιαδήποτε Φυλακή ή Σωφρονι¬ 
στικό Κατάστημα. 

2) Κάθε ημέρα απασχόλησης υπολογίζεται ως μία και 
τρία τέταρτα ημέρες εκτιομένης ποινής στις περιπτώ¬ 
σεις: 

α) Εργασίας πάσης φύσεως η οποία πραγματοποιείται 
οε εργαστήριο ή συνεργείο Φυλακής ή Σωφρονιστικού 
Καταστήματος, πλην των αναφερομένων στα εδάφια β, γ 
και δ της περιπτώσεως 1 του παρόντος. 

β) Εργασίας κουρέα, βοηθού μάγειρα, βοηθού αποθη- 
καρίου, πλύντου, νοσοκόμου καθώς και πάσης φύσεως 
τεχνικής εργασίας, η οποία εκτελεΐται σε οποιαδήποτε 
Φυλακή ή Σωφρονιστικό Κατάστημα, πλην των αναφερο¬ 
μένων στο εδάφιο β της περιπτώσεως 1 του παρόντος. 

γ) Εργασίας κοθαριστού, αγγελιοφόρου, τραπεζοκόμου 
η οποία εκτελεΐται σε οποιαδήποτε Φυλακή ή Σωφρονι¬ 
στικό Κατάστημα. 

δ) Εργασίας σε καφενείο ή Πρατήριο οποιοσδήποτε Φυ¬ 
λακής ή Σωφρονιστικού Καταστήματος. 

3) Κάθε ημέρα απασχόλησης υπολογίζεται ως μία και 
μισή ημέρα εκτιομένης ποινής στις περιπτώσεις: 

α) Βοηθητικής εργασίας, πάσης φύσεως, πλην των ανα¬ 
φερομένων στις περιπτώσεις 1 και 2 του παρόντος. 

β) Συμμετοχής οε προγράμαμτα κατάρτισης ή επαγγελ¬ 
ματικής εκπαίδευσης τα οποία πραγματοποιούνται σε 
οποιαδήποτε Φυλακή ή Σωφρονιστικό Κατάστημα και 
αφορούν χρήση ηλεκτρονικών υπολογιστών ή εκμάθηση 
διαφόρων αντικειμένων μέσω των ηλεκτρονικών υπολογι¬ 
στών, καθώς και διάφορα αντικείμενα εκπαίδευσης ή 
επαγγελματικής κατάρτισης, χωρίς να πραγματοποιείται 
παραγωγική διαδικασία. 


Από τη δημοσίευση του παρόντος καταργείται το Π.Α. 
178/1980 (Α' 51). 

Η ισχύς του παρόντος Διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Δικαιοσύνης αναθέτουμε τη δημοσίευση 
και εκτέλεση του παρόντος Διατάγματος. 

Αθήνα, 17 Δεκεμβρίου 1994 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ο ΥΠΟΥΡΓΟΣ δικαιοςυνηι 
Π^ΡΠΟΣ ΚΟΙ^ΕΛΑΚΗΣ 

-4- 

(3) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡ1Θ. 8 
Αξιολόγηση μαθητών του Δημοτικού Σχολείου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 4 παρ, 11, του άρθρου 24 
παρ. 2 του Ν. 1566/85 «Δομή και λειτουργία της Πρωτο¬ 
βάθμιας και Δευτεροβάθμιας Εκπαίδευσης και άλλες δια¬ 
τάξεις» (ΦΕΚ 167 τ.Α·). 

2. Την υπ’ αριθμ. 12/94 γνωμοδότηση του Παιδαγωγι¬ 
κού Ινστιτούτου. 

3. Το γεγονός άτι από τις διατάξεις του παρόντος δια¬ 
τάγματος δεν προκαλεΐται δαπάνη σε βάρος του Κρατικού 
Προϋπολογισμού. 

4. Την υπ' αριθμ. 646/1994 γνωμοδότηση του Συμβου¬ 
λίου της Επικράτειας με πρόταση του Υπουργού Ενικής 
Παιδείας και θρησκευμάτων, αποφασίζουμε: 

Αρθρο 1 

Έννοια και σκοπός της αξιολόγησης 

1. Αξιολόγηση είναι η διαδικασία που αποσκοπβϊ στο να 
προσδιορίσει, κατό τρόπο συστηματικό και αντικειμενικό, 
το αποτέλεσμα ορισμένης δραστηριότητας σε σχέση με 
τους στόχους τους οποίους αυτή επιδιώκει και την καταλ¬ 
ληλότητα των μέσιιΐν και μεθόδων που χρησιμοποιούνται 
για την επίτευξή τους. 

Στο χώρο της εκπαίδευσης αξιολόγηση είναι η συστημα¬ 
τική διαδικασία ελέγχου του βαθμού επίτευξης των επιδι- 
ωκόμενων από το εκπαιδευτικό σύστημα σκοπών και ειδι¬ 
κών στόχων. Η αξιολόγηση αυτή μπορεί να γίνει σε ατο¬ 
μικό επίπεδο, οε επίπεδο σχολιισ^ς τ^ης ή σχολικής μο¬ 
νάδας, σε περιφερειακό και σε εθνικό επίπεδο, με μί»α 
και μεθόδους κατάλληλο σε κάθε περίπτωση. 

2. Αξιολόγηση του μαθητή είναι η συνεχής παιδαγωγική 
διαδικασία, με βάση την οποία παρακολουθεΐται η πορεία 
μάθησής του, προσδιορίζονται τα τελικά αποτελέσματά 
της και εκτιμώνται, παράλληλα, άλλα χαρακτηριστικά του, 
τα οποία σχετίζονται με το έργο του σχολείου. Η αξιολό¬ 
γηση αποτελεί οργανικό στοιχείο της διδακτικής - μαθη¬ 
σιακής διαδικασίας, η οποία αρχίζει με τον καθαρισμάτων 
στόχων και ολοκληρώνεται με τον έλεγχο της επίτευξής 
τους. Πρώτιστος στόχος της είναι η συνε^ς βελτίωση της 
διδασκαλίας και της γενικότερης λειτουργίας του σχο¬ 
λείου καθώς και η συνεχής ενημέρωση εκπαιδευτικών και 
εκπαιδευομένων για τα αποτελέσματα των προσπαθειών 
τους, έτσι ώστε να επιτυγχάνονται τα καλύτερα δυνατά 
μαθησιακά αποτελέσματα. 

3. Η αξιολόγηση, ως εξαιομικευμένη εκτίμηση της επί¬ 
δοσης του μαθητή, δεν είναι αυτοσκοπός και σε καμιά πε- 

ρίπτωση δεν προσλαμβάνει χαρακτήρα ανταν(<Ανιστικό ή 
επιλεκτικό για το μαθητή του Δημοτικού Σχολείου. Αυτή 
δεν αναφέρεται μόνο οτην επίδοσή του στα διάφορα μα¬ 
θήματα, αλλά και οε άλλα χαρακτηριστικά του, όπως είναι 
η προσπάθεια που καταβάλλει, το ενδιαφέρον του, οι 
πρωτοβουλίες που αναπτύσσει, η δημιουργικότητά του, η 
ουνεργαοία του με άλλα άτομα και ο σεβασμός των κανό¬ 
νων λειτουργίας του σχολείου. 

Αρθρο 2 

Διαδικασία αξιολόγησης 

1. Η αξιολόγηση του μαθητή κατά τη διάρκεια φοίτησής 
του στο Δημοτικό Σχολείο γίνεται από το δάσκαλο ή τους 
δασκάλους της τάξης και στηρίζεται; 

α. Στην καθημερινή προφορική εξέταση και την όλη 
συμμετοχή του μαθητή στη διδακτική μαθησιακή διαδικα¬ 
σία και στις άλλες σχολικές δραστηριότητες. 

β. Στα αποτελέσματα της επίδοσής του στα κριτήρια 
αξιολόγησης, που αποτελούν οργανικά στοιχείο του σχολι¬ 
κού προγράμματος και περιλαμβάνονται στο διδακτικό 
υλικό. 

Στα κριτήρια που απευθύνονται στους μαθητές των δύο 
ανώτερων τάξεων μπορούν να προστίθενται συνθετότε¬ 
ρης μορφής ερωτήματα, τα οποία είναι δυνατόν να αναφέ- 
ρονται σε περισσότερες της μιας γενικές ενότητες. 

γ. Στα αποτελέσματα των εργασιών, τις οποίες πραγμα¬ 
τοποιεί ο μαθητής στο σχολείο ή στο σπίτι. 

2. Εκτός από τα ενσωματωμένα στο διδακτικό υλικό κρι¬ 
τήρια αξιολόγησης μπορούν να εκπονούνται πρόσθετα 
κριτήρια από το δάσκαλο της τάξης, όταν αυτός το θεωρεί 
απαραίτητο. 

Σε κάθε περίπτωση τα κριτήρια αυτά εντάσσονται στη 
φυσική ροή της διδακτικής - μαθησιακής διαδικασίας, πε¬ 
ριέχουν ερωτήσεις ποικίλου τύπου και οφείλουν να καλύ¬ 
πτουν, όπως και τα προηγούμενα, ευρύτερο φάσμα διδα¬ 
κτικών στόχων και όχι μόνο την απομνημόνευση γνώσεων. 

3. Κατά ορισμένα χρονικά διαστήματα, για ερευνητι¬ 
κούς λόγους ή για την αξιολόγηση της αποτελεσματικάτη- 
τας του σχολικού έργου σε εθνικό ή περιφερειακό επί¬ 
πεδο ή για άλλους παιδαγωγικούς λόγους, είναι δυνατό να 
πραγματοποιούνται από το Παιδαγωγικό Ινστιτούτο και 
άλλα επιστημονικά όργανα του ΥΠΕΠΘ εξετασπκές δοκι¬ 
μασίες με βάση ειδικά μελετημένα κριτήρια. Τα τελικά 
αποτελέσματα των δοκιμασιών αυτών σε εθνικό, τοπικό ή 
και σχολικό επίπεδο, ανάλογα με το ενδιαφέρον που πα¬ 
ρουσιάζουν, γνωστοποιούνται στην αρμόδια Διεύθυνση 
του ΥΠΕΠΘ, στο Παιδαγωγικό Ινστιτούτο, στους Σχολι¬ 
κούς Συμβούλους, στις Διευθύνσεις και στα Γ ραφεία Εκπ/ 
σης, καθώς και στα σχολεία των περιφερειών στις οποίες 
έγιναν οι δοκιμασίες, χωρίς ν’ αναφέρονται σ' αυτά οι ατο¬ 
μικές επιδόσεις των μαθητών κάθε σχολείου. 

4. Κατά τη διάρκεια του α' τριμήνου, κάθε μαθητής των 
δύο ανωτέρων τάξεων του Δημοτικού Σχολείου αναλαμβά¬ 
νει την εκπόνηση μιας τουλάχιστον συνθετικής δημιουργι¬ 
κής εργασίας σε αντικείμενο της επιλογής του με την κα¬ 
θοδήγηση του διδάσκοντος. Οι εργασίες, των οποίων τα 
θέματα καταχωρίζονται σε ειδικό βιβλίο, κατατίθενται τον 
τελευταίο μήνα λειτουργίας του σχολείου και παρουσιάζο¬ 
νται από τους μαθητές οτην τάξη ή στα πλαίσια εκδηλώ¬ 
σεων της τάξης ή του σχολείου, θέματα δημιουργικών ερ¬ 
γασιών μπορούν να αντλούνται όχι μόνο από τα καθημε¬ 
ρινά μαθήματα αλλά και από τη σχολική και κοινωνική ζωή. 
Σκοπός τους είναι η ανάπτυξη της συνθετικής και δη¬ 
μιουργικής ικανότητας και της κριτικής σκέψης του μα¬ 
θητή, η καλλιέργεια του πνεύματος της αναζήτησης και 


της έρευνας, η προώθηση των ειδικών κλίσεων και ενδια¬ 
φερόντων του μαθητή και ο εθισμάς του στη συστηματική 
και υπεύθυνη εργασία. Συνθετικές δημιουργικές εργασίες 
μπορούν να αναλαμβάνουν και μικρές ομά^ς μαντών, 
ώστε να καλλιεργείται το πνεύμα συνεργασίας και να ανα¬ 
πτύσσεται η συλλογική προσπάθεια. Οι εργασίες πρέπει 
να ανταποκρίνονται στις δυνατότητες των μαθητών και 
στα διαθέσιμα σ' αυτούς μέσα, ώστε να μπορούν να γίνουν 
από τους Ιδιους, με την καθοδήγηση του διδάσκοντος και 
χωρίς πρόσθετη ή ειδική βοήθεια. Όποια βοήθεια απαι¬ 
τείται παρέχεται από το διδάσκοντα μέσα στο ωράριο απα¬ 
σχόλησής του στο σχολείο. 

5. Μαθητές με ειδικές ανάγκες δεν αξιολογούνται και 
δεν βαθμολογούνται σε όσα μαθήματα ί^ουν αντικειμε¬ 
νική δυσκολία παρακολούθησης και εξέτασης. Συμμετέ¬ 
χουν ι^ως στη διαδικασία αυτών των μαθημάτων ως το 
σημείο που αυτοί μπορούν. 

β. Η αξιολόγηση τοίν μαθητών το)ν ειδικών τάξεων γίνε¬ 
ται από το δάσκαλο της κανονικής τάξης σε συνεργασία με 
το δάσκαλο της ειδιια^ς τάξης. 

7. Μαθητές κανονικών δημοτικών σχολείων με ειδικές 
εκπαιδευτικές ανάγκες, οι οποίες πιστοποιούνται από δια¬ 
γνωστική έκθεση ιατροπαιδαγωγικής υπηρεσίας, (Νόμος 
1586/85, άρθρο 33) ή κινητής ιατροπαιδαγωγικής διαγνω¬ 
στικής ομά^ς, (Π.Δ. 472/83), αξιολογούνται σύμφωνα με 
τις διαδικασίες που ισχύουν κάθε φθ(^ για τους μαθητές 
της κατηγορίας αυτής. 

Άρθρο 3 

Περιγραφική αξιολόγηση 

1. Καθιερώνεται ο θεσμός της περιγραφικής αξιολόγη¬ 
σης των μαθητών όλων των τά^ων του Δημοτικού Σχο¬ 
λείου, η οποία περιλαμβάνει θέματα που σχετίζονται, με 
την ευρύτερη έννοια του όρου, καθώς και τις δραστηριό¬ 
τητες του μαθητή στα πλαίοια του σχολείου. Η περιγρα¬ 
φική αξιολόγησή δίνει τη δυνατότητα στους εκπαιδευτι¬ 
κούς να πληροφορούν λεπτομερέστερα τόσο το μαθητ/) 
όσο και τους γονείς του για τα αποτελέσματα των προσπα¬ 
θειών του στο σχο^ίο, για τις δυνατότητες κειι τις κλίοεις 
του, καθώς και για ενδεχόμενες ελλείψεις ή αδυναμίες σε 
ορισμένους τομείς. 

2. Από το δάσκαλο της τάξης τηρείται Παιδαγωγικό 
Ημερολόγιο στο οποίο καταγράφονται αναλυτικότερα 
στοιχεία της περιγραφικής αξιολόγησης των μαθητών, 
σύμφωνα με τις οδηγίες που θα δοθούν από το Ποιδαγω- 
γικό Ινστιτούτο. 

Το Παιδαγωγικό Ημερολόγιο προορίζεται για εσωσχο- 
λική χρήση και αποτελεί πηγή για ενημέροκιη των εκπαι¬ 
δευτικών που έχουν σχέση με την αντίστοιχη τάξη, του Δ/ 
ντή του Σχολείου, του Σχολικού Συμβούλου, του ίδιου του 
μαθητή και των γονέων του. 

Αρθρο 4 

Κλίμακα βαθμολογίας 

1. Στις τάξεις Α' και Β' γίνεται μόνο περιγραφική αξιολό¬ 
γηση. Στο βιβλίο Μητρώου και Προόδου δεν καταχωρίζε¬ 
ται καμιά βαθμολογία. Οι στήλες για τις τάξεις αυτές στο 
παραπάνω βιβλίο παραμένουν κενές και συμπληρώνονται 
στο τέλος του διδακτικού έτους με την ένδειξη «προάγε- 
ται» ή «επαναλαμβάνει την τάξη». 

2. Στις τάξεις Γ και Δ’ εκτός από την Περιγραφική αξιο¬ 
λόγηση χρησιμοποιείται κλίμακα βαθμολογίας που έχει ως 
εξής: Άριστα (Α), Πολύ Καλά (Β), Καλά (Γ), Σχεδόν Καλά 
(Δ). 

Με «Σχεδόν Καλά (Δ')» βαθμολογούνται 6σο> εμ(ρανΙ- 
ζουν σοβαρός μαθησιακί^ δυσκολίες. Για τους μαθητός 
αυτούς καθώς και για τους μαθητός των τάξεων Α' και Β’ 
που συναντούν ανάλογες δυσκολίες, εςραρμάξονται προ¬ 
γράμματα ενισχυτικής δι^σκαλίας, σύμφωνα με τις κεί¬ 
μενες διατάξεις. 

Στο βιβλίο Μητρώου και Προόδου η βαθμολογία κατα¬ 
χωρίζεται με τα σύμβολα των λεκτικών χαρακτηρισμών, 
δηλαδή τα κεφαλαία γράμματα Α' ή Β' ή Γ ή Δ’. 

Η διαδικασία αυτή τηρείται και με τους ελόγχους προό¬ 
δου των μαθητών. Κατά τήν όκδοση των αποτελεσμάτων 
στο Βιβλίο Μητρώου και Προόδου αναγράφεται η λόξη 
«προάγεται» χωρίς βαθμολογική όνδειξη. 

3. Στις τάξεις Ε' και ΣΤ' εκτός από την περιγραφική 
αξιολόγηση χρησιμοποιείται κλίμακα βαθμολογίας που εί¬ 
ναι Λεκτική και αριθμητική και όχει ως εξής: 'Α^Μστα 
(9-10). Πολύ Καλά (7-8), Καλά (5-6), Σχεδόν Καλά. Στο βι¬ 
βλίο Μητρώου και Προόδου η βαθμολί^ία καταχωρίζεται 
με αριθμητικό σύμβολο. 

Με «Σχεδόν Καλά» βαθμολογούνται όσοι εμφανίζουν 
σοβαρός μαθησιακός δυσκολίες. Για τους μαθητός αυ¬ 
τούς εφαρμόζονται προγράμματα ενισχυτιιά^ διδασκα¬ 
λίας, σύμφωνα με τις κείμενες διατάξεις. 

Αν κατά την εξαγωγή του Μόσου Όρου της ετήσιας επί¬ 
δοσης του μαθητή κατά μάθημα όσο και του Γενικού Μό¬ 
σου Όρου όλων τοιν μαθημάτων προκόψει κλάσμα ίσο ή 
μεγαλύτερο από το μισό της ακόραιας μονάδας, τότε αυτό 
λογίζεται ως ακόραια μονά^ και προστίθεται στο ακόραιο 
μόρος του Μόσου Όρου. Το κλασματικό αυτό υπόλοιπο 
παραλείπεται αν είναι μικρότερο από το μισό της ακόραιας 
μονάδας. 

Άρθρο 5 

Παιδαγωγικός συσκόψεις - Ενημόρωση γονόων - Ελεγχος 
Προόδου 

1. Η πρόοδος των μαθητών, καθώς και οι δυσκολίες μά¬ 
θησης που αυτοί παρουσιάζουν, αποτελούν αντικείμενα 
συχνών συστηματικών συζητήσεων του συλλόγου διδα¬ 
σκόντων. 

Σκοπός των συζητήσεων αυτών είναι η ανταλλαγή από¬ 
ψεων και η αλληλοενημόρωση των εκπαιδευτικών για ζη¬ 
τήματα αξιολόγησης, καθώς και η λήψη μότρων για την 
πρόληψη της σχολιι^ς αποτυχίας. 

2. Με τη λήξη κάθε τριμήνου πραγματοποιοϋνται παιδα¬ 
γωγικός συσκόψεις, στις οποίες μετόχει όλο το διδακτικά 
προσωπικό, και όχουν ως θόμα την εκτίμηση της προόδου 
των μαθητών σε επίπεδο τάξης και σχολείου. 

3. Η ενημέρωση των γονέων γίνεται με ευθύνη του δα¬ 
σκάλου της τάξης. Η συνεργασία με τους γονείς προσφέ¬ 
ρει στον εκπαιδευτικό πληροφορίες, οι οποίες θα τον βοη¬ 
θήσουν να κατανοήσει καλύτερα το μαθητή και να τον 
αξιολογήσει σωστότερα. Το σχολείο γνωστοποιεί στους 
γονείς την ημέρα και την ώρα που κάθε δάσκαλος δέχετα 
σε συνεργασία τους γονείς των μαθητών. 

4.0 δάσκαλος της τάξης, σε συνεννόηση με το Διευθυ¬ 
ντή του σχολείου καλεί κάθε τρίμηνο τους γονείς των μα¬ 
θητών της τάξης του και τους ενημερώνει για την πρόοδό 
τους. Η ενημέρωση γίνεται ομαδικά, όταν πρόκειται για 
γενικά εκπαιδευτικά θέματα και προσωπικά, όταν πρόκει¬ 
ται για θέματα που αφορούν συγκεκριμένο μαθητή. 


Άρθρο 8 
Έναρξη ισχύος 

1. Η ισχύς του παρόντος Προεδρικού Διατάγματος αρχί¬ 
ζει από τη δημοσίευσή του στην Εφημερίδα της Κυβερνή- 
σεως. 

2. Από την ίδια ημερομηνία καταργούνται οι διατάξεις 
των άρθρων 1,2,3, και 4 του Π.Δ. 4β2/θ1 (ΦΕΚ171 τ Α). 

3. Στον Υπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του παρό¬ 
ντος. 

Αθήνα, 29 Δεκεμβρίου 1994 
ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ο ΥΠΟΥΡΓΟΣ 

ΕβΜΚΗΧ ΓΜΙΔΕΙΑΙ ΚΑΙ ΘΡΗΣΚΕΥΜΑΤΟΝ 

ΓΈΟΡΠΟΣ ΠΑΠΑΝΔΡΕΟΥ 

-4- 

ΠΡΑΞΕΙΣ ΥΠ ΟΥΡΓΙΚΟΥ Σ ΥΜΒΟΥΛΙΟΥ 

(4) 

Πράξη 8 της 3 ίανουαρίου 1995 
Έγκριση δαπάνης για την παράταση των συμβάσεων ωρο¬ 
μίσθιου προσωπικού των Υπηρεσιών του Υπ. Εσωτερι¬ 
κών και των Νομαρχιακών Ταμείων. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντας υπόψη: 

1. Την αριθμ. 236/1994 Π.Υ.Σ. «Έγκριση διορισμών και 
προσλήψεων στο Δημόσιο Τομέα από 1 Αυγούστου 1994 
έως 31 Ιουλίου 1995». 

2. Τις προτάσεις του Υπουργού Εσωτερικών (αριθ. εγ¬ 
γράφων 30688/94, 34075/94 και 41343/94). 

3. Τις διατάξεις του άρθρου 23 παρογ. 4 του Ν. 2190/ 
94. 

4. Τις ανάγκες του Υπ. Εσωτερικών και των Νομαρχια¬ 
κών Ταμείων σε προσωπικό. 

5. Τις αριθ. 57 και 68/94 ΠΥΣ. 

6. Την αριθμ. 111/21.12.94 Εισήγηση της Επιτροπής 
του άρθρου 2 παρ. 2 της αριθμ. 236/94 ΠΥΣ, αποφασίζει; 

Εγκρίνει την παρακάτω συμπληρωματική δαπάνη για το 
ωρομίσθιο προσωπικό το οποίο είχε προσληφθεί με βάση 
τις αριθ. 57 Και 68/94 ΠΥΣ για πς Κεντρικές Υπηρεσίες 
του Υπ. Εσωτερικών και για τα Νομαρχιακά Ταμεία και του 
οποίου οι συμβάσεις πσρατάθηκαν σύμφωνα με τις διατά¬ 
ξεις του άρθρου 23 παραγ. 4 του Ν. 2190/94; 

α. Γ ια τις Κεντρικές και τις Περιφερειακές Υπηρεσίες 
του Υπ. Εσωτερικών, ποσό σαράντα τριών εκατομμυρίων 
(43.000.000) δρχ. για εβδομήντα (70) άτομα. Η δαπάνη 
θα καλυφθεί από τον Προϋπολογισμό Εξόδων του Υπ. 
Εσωτερικών (Ειδ. Φ. 07-110, ΚΑΕ 0312) και 
β. Για τα Νομαρχιακό Ταμείο, ποσό εξήντα εκατομμυ¬ 
ρίων (60.000.000) δρχ. για πενήντα επτά (57) άτομα. Η 
δαπάνη θα καλυφθεί από τους Προϋπολογισμούς των Νο¬ 
μαρχιακών Ταμείων. 

Η παράταση των παραπάνω συμβάσεων εγκρίνεται με 
την προϋπόθεση ότι οι αρχικές προσλήψεις του ωρομι¬ 
σθίου προσωπικού είχαν γίνει πριν οπό τις 30 ΜΟΤου 1994. 

Η πράξη αυτή να δημοσιευτεί στην Εφημερίδα της Κυ- 
βερνήσεως. 

Ο Πρόεδρος Τα Μέλη 

Ακριβές αντίγραφο 

Ο Γραμματέας του Υπουργικού Συμβουλίου 
ΣΩΤΗΡΗΣ Α. ΛΥΤΡΑΣ 


ΑΠΟ το ΕΘΝΙΚΟ ΤΥΠΟΓΡΑΦΕΙΟ 




